**TIMPUL, CĂLĂTOR... PRIN MINE**

*Andreionthepoetry*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trece Timpul, tot, prin mine -

Eu îl simt, dar nu-l pot ține...

Tot ce s-a-ntâmplat vreodată

Se rasfrânge-n firea-mi toată

Și tot ce se va-ntampla

E dat și de fapta mea.

Trecutul și Viitorul

Își dau mâna în pridvorul

Vieții mele anonime,

Dar eu tare mă simt bine:

Sunt umilă rezultantă

Pe-a Timpului lumii pantă.

Doar Prezentul nu-l găsesc -

Trece până să clipesc...!